
ERK pritarė Lietuvos Respublikos pozicijoms vykstant į ES Bendrųjų reikalų tarybos ir Žemės ūkio ir žuvininkystės tarybos posėdžius

Europos reikalų komitetas (ERK) posėdyje išklausė Užsienio reikalų ministerijos viceministro Rolando  Kriščiūno pateiktą informaciją apie artėjantį Bendrųjų reikalų tarybos posėdį, kuriame bus svarstomi pasirengimo kovo 19–20 d. Europos Vadovų Tarybos susitikimui klausimai bei vyks diskusija dėl naujo tarpinstitucinio susitarimo dėl geresnės teisėkūros.
Žemės ūkio ministrė Virginija Baltraitienė pristatė Lietuvos Respublikos pozicijas vykstant į Žemės ūkio ir žuvininkystės tarybos posėdį. Ministrė pažymėjo, kad Lietuvai didelį susirūpinimą kelią prastėjanti padėtis pieno sektoriuje, kuri dideliu dalimi sąlygota Rusijos Federacijos įvesto maisto ir žemės ūkio produktų importo embargo. 

Komiteto nariai kėlė klausimą dėl Lietuvos pieno perdirbimo įmonių ir Konkurencijos tarnybos veiklos, atsižvelgiant į tai, kad šiuo metu taikomos rinkos organizavimo priemonės neduoda reikiamo rezultato. 
Parengė

Europos reikalų komiteto patarėjas

Matas Maldeikis (tel. (8 5) 239 6864, mob. 8 620 90947,  
	____________________________________________________________________________________________________

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

